Predlog IZVEDBENA UREDBA SVETA o spremembi Uredbe Sveta (EU) št. 461/2013 o uvedbi dokončne izravnalne dajatve na uvoz nekaterih vrst polietilen tereftalata (PET) s poreklom iz Indije po pregledu zaradi izteka ukrepa v skladu s členom 18 Uredbe (ES) št. 597/2009 /* COM/2014/051 final - 2014/0026 (NLE) */





OBRAZLOŽITVENI MEMORANDUM 1) Ozadje predloga 110 || · Razlogi za predlog in njegovi cilji Ta predlog zadeva uporabo Uredbe Sveta (ES) št. 597/2009 z dne 11. junija 2009 o zaščiti proti subvencioniranemu uvozu iz držav, ki niso članice Evropske skupnosti[1] („osnovna protisubvencijska uredba“), v postopku v zvezi z uvozom nekaterih vrst polietilen tereftalata (PET) s poreklom, med drugim, iz Indije. · Splošno ozadje Ta predlog je nastal v okviru izvajanja osnovne protisubvencijske uredbe in zadeva preklic sprejetja treh cenovnih zavez, ki ju je predhodno sprejela Komisija (Sklep 2000/745/ES[2], kakor je bil spremenjen s Sklepom 2005/697/EC[3] in Sklepom Komisije 2013/223/EU[4]) v okviru zgoraj omenjenega protisubvencijskega postopka. 139 || · Veljavne določbe na področju, na katero se nanaša predlog Svet je z Uredbo (EU) št. 461/2013[5] uvedel dokončno izravnalno dajatev na uvoz nekaterih vrst polietilen tereftalata („PET“) s poreklom iz Indije. Komisija je s Sklepom 2000/745/ES, kakor je bil spremenjen s Sklepom 2005/697/ES in Sklep Komisije 2013/223/EU, sprejela tri cenovne zaveze indijskih družb. 141 || · Usklajenost z drugimi politikami in cilji Unije Ni relevantno. 2) Posvetovanje z zainteresiranimi stranmi in ocena učinka || · Posvetovanje z zainteresiranimi stranmi 219 || Zainteresirane strani, ki jih postopek zadeva, so imele možnost dati pripombe v skladu s členom 13(9) osnovne protisubvencijske uredbe. || · Zbiranje in uporaba strokovnih mnenj 229 || Zunanje strokovno mnenje ni bilo potrebno. 230 || · Ocena učinka Ta predlog je posledica izvajanja osnovne protisubvencijske uredbe. Osnovna protisubvencijska uredba ne predvideva splošne ocene učinka, vendar vsebuje izčrpen seznam pogojev, ki jih je treba oceniti. 3) Pravni elementi predloga 305 || · Povzetek predlaganih ukrepov Komisija se je odločila, da zaradi spremembe okoliščin med njihovim izvajanjem prekliče tri cenovne zaveze. Pri enem izvozniku je umik tudi posledica ponavljajočih se kršitev obveznosti poročanja o zvezah. Zato bi bilo treba Uredbo Sveta o uvedbi dokončne izravnalne dajatve, ustrezno spremeniti. Zato se predlaga, da Svet sprejme priloženi predlog uredbe, ki ga je treba objaviti v Uradnem listu Evropske unije. 310 || · Pravna podlaga Uredba Sveta (ES) št. 597/2009 z dne 11. junija 2009 o zaščiti proti subvencioniranemu uvozu iz držav, ki niso članice Evropske skupnosti. 329 || · Načelo subsidiarnosti Predlog je v izključni pristojnosti Unije. Načelo subsidiarnosti se zato ne uporablja. || · Načelo sorazmernosti Predlog je skladen z načelom sorazmernosti iz naslednjih razlogov: 331 || Oblika ukrepanja je opisana v zgoraj navedeni osnovni protisubvencijski uredbi in ne dopušča odločanja na nacionalni ravni. 332 || Navedba o načinu zmanjšanja finančnega in upravnega bremena Unije, nacionalnih vlad, regionalnih in lokalnih organov, gospodarskih subjektov in državljanov ter o njegovi sorazmernosti s ciljem predloga ni relevantna. || · Izbira instrumentov 341 || Predlagani instrumenti: uredba. 342 || Druga sredstva ne bi bila ustrezna iz naslednjega razloga: navedena osnovna protisubvencijska uredba ne določa drugih možnosti. 4) Proračunske posledice 409 || Predlog ne vpliva na proračun Unije. 2014/0026 (NLE) Predlog IZVEDBENA UREDBA SVETA o spremembi Uredbe Sveta (EU) št. 461/2013 o uvedbi dokončne izravnalne dajatve na uvoz nekaterih vrst polietilen tereftalata (PET) s poreklom iz Indije po pregledu zaradi izteka ukrepa v skladu s členom 18 Uredbe (ES) št. 597/2009 SVET EVROPSKE UNIJE JE – ob upoštevanju Pogodbe o delovanju Evropske unije, ob upoštevanju Uredbe Sveta (ES) št. 597/2009 z dne 11. junija 2009 o zaščiti proti subvencioniranemu uvozu iz držav, ki niso članice Evropske skupnosti[6] („osnovna protisubvencijska uredba”), in zlasti člena 13 Uredbe, ob upoštevanju predloga, ki ga je po posvetovanju s svetovalnim odborom predložila Evropska komisija, ob upoštevanju naslednjega: A. PREDHODNI POSTOPEK (1) Izravnalni ukrepi za uvoz polietilen tereftalata („PET“) s poreklom iz Indije so v veljavi od leta 2000[7]. Ti ukrepi so bili po zadnjem pregledu zaradi izteka ukrepa ohranjeni v skladu z Izvedbeno uredbo Sveta (EU) št. 461/2013[8]. (2) Protidampinški ukrepi za uvoz PET s poreklom iz Indije so v veljavi od leta 2000[9]. Ti ukrepi so bili po zadnjem pregledu zaradi izteka ukrepa ohranjeni v skladu z Uredbo Sveta (EU) št. 192/2007[10]. Komisija je 24. februarja 2012 uvedla naknadni pregled zaradi izteka ukrepa. Z Izvedbenim sklepom št. 2013/226/EU[11] je Svet zavrnil predlog Komisije o ohranitvi protidampinških dajatev na uvoz PET s poreklom, med drugim, iz Indije in s tem so protidampinški ukrepi nehali veljati. (3) Komisija je leta 2000 s Sklepom št. 2000/745/ES[12] sprejela cenovne zaveze („zaveze“) v zvezi s protidampinškimi in protisubvencijskimi ukrepi, med drugim, indijskih družb: Pearl Engineering Polymers Limited („Pearl“) in Reliance Industries Limited („Reliance“). Komisija je leta 2005 s Sklepom št. 2005/697/ES[13] o spremembi Sklepa št. 2000/745/ES sprejela zavezo indijske družbe South Asean Petrochem Limited, ki se je po združitvi preimenovala v Dhunseri Petrochem & Tea Limited („Dhunseri“)[14]. B. PREKLIC SPREJETJA ZAVEZ IN SPREMEMBA UREDBE št. (EU) 461/2013 (4) S Sklepom XX[15] je Komisija preklicala sprejetje zavez treh indijskih družb Dhunseri, Reliance in Pearl. Zato bi bilo treba člen 1(4) in člen 2 Uredbe (EU) 461/2013 skupaj s Prilogo k Uredbi ustrezno razveljaviti. V skladu s tem bi bilo treba dokončne izravnalne dajatve, naložene s členom 1(2) Uredbe (EE) št. 461/2013, uporabljati za uvoz PET, ki ga proizvajajo družbe Dhunseri, Reliance in Pearl (dodatna oznaka TARIC A585 za družbo Dhunseri, dodatna oznaka TARIC A181 za družbo Reliance in dodatna oznaka TARIC A182 za družbo Pearl) – SPREJEL NASLEDNJO UREDBO: Člen 1 1. Člen 1(4) in člen (2) Uredbe (EU) št. 461/2013 in Priloga k Uredbi se razveljavijo. 2. Člen 1(5) Uredbe (EU) št. 461/2013 se preštevilči v člen 1(4). 3. Člen 3 Uredbe (EU) št. 461/2013 se preštevilči v člen 2. Člen 2 Ta uredba začne veljati dan po objavi v Uradnem listu Evropske unije. V Bruslju, Za Svet Predsednik [1] UL L 188, 18.7.2009, str. 93. [2] UL L 301, 30.11.2000, str. 88. [3] UL L 266, 11.10.2005, str. 62. [4] UL L 135, 22.5.2013, str. 19. [5] UL L 137, 23.5.2013, str. 1. [6] UL L 188, 18.07.2009, str. 93. [7] UL L 301, 30.11.2000, str. 1. [8] UL L 137, 23.5.2013, str. 1. [9] UL L 301, 30.11.2000, str. 21. [10] UL L 59, 27.2.2007, str. 1. [11] UL L 136, 23.5.2013, str. 12. [12] UL L 301, 30.11.2000, str. 88. [13] UL L 266, 11.10.2005, str. 62. [14] UL C 335, 11.12.2010, str. 7. [15] Glej stran XX tega Uradnega lista.